Լու Ռիդ

**Լևիս Ալան Ռիդ** (, ), ամերիկյան երաժիշտ, երգիչ, երգերի հեղինակ, ճանաչվել է որպես պրոտո-փանկ և գլեմ ռոքի ամենաազդեցիկ երաժիշտներից մեկը։ *[[The Velvet Underground]]* ռոք խմբի համահիմնադիր և ղեկավար։ 81-րդ տեղն է զբաղեցնում «Rolling Stone ամսագրի բոլոր ժամանակների 100 լավագույն կիթառահարները» ցուցակում։

## Կյանք և գործունություն
Լևիս Ալան Ռիդը ծնվել է Բրուքլինում և մեծացել է Ֆրիպորտում՝ հրեական ընտանիքում։ Մայրը՝ Տոբի Ռիդ  (ծննդյամբ Ֆատտերման, 1920-2013), հայրը՝  Սիդնի Ջոզեֆ Ռիդ (1913-2005), հաշվապահ, ով իր Ռաբինովից ազգանունը փոխել էր Ռիդ։ Նա ուներ իրենից հինգ տարով փոքր քույր՝ Մարգարիտան։

Լու Ռիդը հայտնի *[[The Velvet Underground]]* խմբի հիմնական անդամներից է եղել (1965 թվականից մինչև 1970 թվականը), որը իր գործունեության ընթացքում մեծ ճանաչման չի վայելել, սակայն  հետագայում ճանաչվել է որպես այլընտրանքային ռոքի հիմնադիր և այդ ժամանակների համար ամենակարևոր խմբերից մեկը։ 1971 թվականին Ռիդը սկսել է գործել որպես մենակատար։ Առաջին անհատական ալբոմները թողարկվել են 1972 թվականին, *Lou Reed* (Yes  խմբի  երաժիշտների և Էլթոն Ջոնի  մասնակցությամբ) և *Transformer* (Դեյվիդ Բոուիի և Միք Ռոնսոնի համատեղ արտադրությամբ)։

*The Velvet Underground* խումբը թողնելուց հետո նա համագործակցել է նախկին խմբակիցներ Ջոն Քեյլի ու Նիկոյի հետ։ 1990 թվականին Քեյլի հետ միասին նա ձայնագրել է *Songs for Drella*  ալբոմը՝  նվիրված Էնդի Ուորհոլին, որը  մահացել  էր 1987 թվականին և որը *Velvet Underground*- ի վաղ տարիների  հովանավորն էր եղել։ 1990 թվականներին  Լու Ռիդը մասնակցել  է *The Velvet Underground*- ի և Ջոն Քեյլի  վերամիավորմանը և նրանց համերգային շրջագայություններին։ Երբ ստեղծվել է «Արմատական հրեական մշակույթ» շարժումը, մասնակցել է շարժման կազմակերպած փառատոներին։

2007 թվականին նա մասնակցել է ամերիկյան *[[The Killers]]* խմբի *«Tranquilize»* սինգլի ձայնագրմանը։ 2009 թվականին, որպես ռեժիսոր, նկարահանել է «Կարմիր Շիրլին» վավերագրական ֆիլմը՝ իր զարմիկի, Լեհաստանից ներգաղթած  99-ամյա Շուլամիս Ռաբինովիցի  (ամուսնացած է Շիրլի Նովիկի հետ) մասին։ 2010 թվականին նա ձայնագրել է  *Plastic Beach* ալբոմի համար *[[Gorillaz]]* երգը։

Լու Ռիդի երգերը հնչել են բազմաթիվ սաունդթրեքներում («Ասեղի վրա»,« Ոչ մի տեղ չտանող խճուղին», «Հյուրանոց «Միլիոն դոլարով»», «Ռոքնռոլլա»)։ Նա ինքն էլ մասնակցել  է այնպիսի ֆիլմերի ստեղծմանը, ինչպիսիք են «Մռայլ դեմք», «Prozac Nation», «Rock & Rule», «Այնքան հեռու, այնքան մոտ» (ռեժիսոր՝ Վիմ Վենդերս)։

2011 թվականին Լու Ռիդը ամերիկյան *[[Metallica]]* խմբի հետ համատեղ իրականացրել է *[[Lulu]]*  նախագիծը։

## Անձնական կյանք
Դեռահասության տարիքում Ռիդը ենթարկվել է էլեկտրաջղաձգային թերապիայի, որի համար նա մեղադրել է իր հորը։ Կատարվածը դարձել է հոգեբանական վնասվածքի և հիշողության մասնակի կորստի պատճառ, այդ մասին նա գրել է «Սպանեք ձեր որդիներին» (*«Kill Your Sons»*) երգը։ Ռիդը կարծում էր, որ այս կերպ նրանք ցանկացել են բուժել նրան համասեռամոլությունից։

Coney Island Baby ալբոմը նվիրված է Ռիդի այն ժամանակվա գործընկեր՝ տրանսգենդեր զուգընկերուհուն՝ Ռեյչել Համֆրիսին, որի հետ հարաբերություններ է ունեցել շուրջ երեք տարի։

Ռիդը ամուսնացած է եղել երեք անգամ։ 1973 թվականին նա ամուսնացել է Բետտի Քրոնշտադի հետ։ Նրանք ամուսնալուծվել են նույն թվականին։ 1980 թվականին Ռիդը ամուսնացել է բրիտանացի դիզայներ Սիլվիա Մորալեսի հետ։ Մորալեսը ոգեշնչել է Ռիդին գրել մի քանի երգեր, այդ թվում` «Մտածիր այդ ամենը» (*«Think It Over»)*, «Մեծանալով հասարակության մեջ» (*«Growing Up in Public»*)  ալբոմից և «Երկնային զենքեր» (*«Heavenly Arms»*)՝  «Կապույտ դիմակ» (*«The Blue Mask»*) ալբոմից։

1990 թվականին նրանք ամուսնալուծվել են։ 1990-ական թվականների վերջերից Ռիդը հարաբերություններ է ունեցել փերֆորմանս Լորի Անդերսոնի հետ։ 2008 թվականին նրանք ամուսնացել են և համատեղ ապրել են մինչև Ռիդի մահը։

## Մահ
Ռիդը տարիներ շարունակ տառապել է հեպատիտից և շաքարային դիաբետից։ Նրա մոտ զարգացել է նաև լյարդի քաղցկեղ։ 2013 թվականի մայիսի նա փոխպատվաստման վիրահատության է ենթարկվել։  2013 թվականի հոկտեմբերի 27-ին Ռիդը՝ 71 տարեկան հասակում, մահացել է լյարդի հիվանդությունից Իստ Հեմփթոնի իր տանը։ Նրան դիակիզել են, իսկ մոխիրը տվել են ընտանիքին։

## Դիսկոգրաֆիա
### The Velvet Underground խմբի հետ
The Velvet Underground խմբի հետ համատեղ ալբոմներ է թողարկել․
* The Velvet Underground and Nico (1967)
* White Light/White Heat (1968)
* The Velvet Underground (1969)
* Loaded (1970)։

### Անհատական ալբոմներ

* Lou Reed (1972)
* Transformer (1972)
* Berlin (1973)
* Sally Can’t Dance (1974)
* Metal Machine Music (1975)
* Coney Island Baby (1976)
* Rock and Roll Heart (1976)
* Street Hassle (1978)
* The Bells (1979)
* Growing Up in Public (1980)
* The Blue Mask (1982)
* Legendary Hearts (1983)
* New Sensations (1984)
* Mistrial (1986)
* New York (1989)
* Magic and Loss (1992)
* Set the Twilight Reeling (1996)
* Ecstasy (2000)
* The Raven (2003)
* Hudson River Wind Meditations (2007)։

### Համատեղ աշխատանքներ
* Songs for Drella (1990) - Ջոն Քեյլի հետ
* «Tranquilize» (2007) -  The Killers-ի հետ
* The Stone: Issue Three (2008) - Լորի Անդերսոնի և Ջոն Զորնի հետ
* The Creation of the Universe (2008) - Metal Machine Trio-ի հետ
* «Some Kind of Nature» (2010) - Gorillaz-ի հետ
* Lulu (2011) - Metallica-ի հետ
* «The Wanderlust» (2012) - Metric-ի հետ։

## Պատկերասրահ

Պատկեր:Lou Reed HS Yearbook.jpg| Լու Ռիդի ավագ դպրոցի ավարտական լուսանկարը 
Պատկեր:DSCN2054 (4688237171).jpg| Muse at Roskilde փառատոն 2000, օր 4 
Պատկեր:Lou Reed (875947572).jpg| Լու Ռիդ, 2007 
Պատկեր:Lou Reed, Amadéus Leopold, Laurie Anderson 2010.jpg| *Ռուբինի գեղարվեստի թանգարանում*, Լաուրի Անդերսոնի և Ամադեուս Լեոպոլդի հետ, 2010 
Պատկեր:LouReedBoiseDía de MuertosShrine.jpg|Մահացածների օրվա կապակցությամբ մեքսիկայի հյուպատոսության կազմակերպած ցուցադրություն Sesqui խանութում, Բոյզե, Այդահո
Պատկեր:WMMS Presents Lou Reed - 1972 print ad.jpg|Լու Ռիդի գովազդային տպագիր թողարկում


## Ծանոթագրություններ

## Արտաքին հղումներ
* Լու Ռիդի պաշտոնական կայք 
* 
*

Կատեգորիա:20-րդ դարի ամերիկացի երգիչներ
Կատեգորիա:RCA Records-ի արտիստներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկայի ռոք երաժիշտներ
Կատեգորիա:Ամերիկացի արվեստագետներ
Կատեգորիա:Ամերիկացի բանաստեղծներ
Կատեգորիա:Ամերիկացի երաժիշտներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երգահաններ
Կատեգորիա:Ամերիկացի երգիչներ
Կատեգորիա:Ամերիկացի լուսանկարիչներ
Կատեգորիա:Ամերիկացի կիթառահարներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կոմպոզիտորներ
Կատեգորիա:Ամերիկացի ռոք երգահաններ
Կատեգորիա:Ամերիկացի ռոք կիթառահարներ
Կատեգորիա:Ամերիկացի ռոք ստեղնահարներ
Կատեգորիա:Հրեա երգիչներ
Կատեգորիա:Սիրաքյուսի համալսարանի շրջանավարտներ
Կատեգորիա:Քաղցկեղից մահացածներ